"ஏய்... யார் நீ? ஏன் என் பின்னால் சுற்றுகிறாய்? எங்கெங்கோ பார்க்கிறாய்? சித்த ஸ்வாதீனம் இல்லாதவனா? அல்லது அரசாங்கத்தால் மூளை உருவப்பட்டவனா?" என்று சரமாரியாகக் கேள்வி புல்லட்டுகளால் என்னைச் சுட்டுச் சல்லடையாகத் துளைத்தாள். என் மார்பு பிரதேசத்தை ஊடுருவி ஒளி சிறு சிறு புள்ளிகளாக எனக்கு பின்னால் தரையில் டிஸ்கோ ஒளி வட்டமாக இரைந்தது கிடப்பது போன்ற ஓர் உணர்வு.